
Sieviešu tiesību un dzimumu līdztiesības komiteja iesniedz par jautājumu atbildīgajai Ārlietu komitejai turpmāk minēto.
<RepeatBlock-Amend><Amend>Grozījums Nr.		<NumAm>1</NumAm>
<DocAmend>Rezolūcijas priekšlikums</DocAmend>
<Article>G apsvērums (jauns)</Article>
	

	Rezolūcijas priekšlikums
	Grozījums

	
	G. 	tā kā migrācijas apstākļi, kurus pamatā nosaka nabadzība, palielina sieviešu pakļautību vardarbībai, ieskaitot seksuālu vardarbību; tā kā saskaņā ar ANO augstā komisāra bēgļu jautājumos sniegto informāciju 90 % migranšu, kas ceļo pa Vidusjūras maršrutu, izvaro kontrabandisti vai citi migranti1a;

	
	____________________

	
	1a UN News, “Women forced to flee their homes face increased risks of sexual violence, UNHCR warns”, https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Rezolūcijas priekšlikums</DocAmend>
<Article>H apsvērums (jauns)</Article>
	

	Rezolūcijas priekšlikums
	Grozījums

	
	H. 	tā kā arvien vairāk sieviešu un meiteņu ES ir piedzīvojušas sieviešu dzimumorgānu kropļošanu1a; tā kā katru gadu turpina pieaugt šim riskam pakļauto meiteņu skaits, jo īpaši tādu meiteņu skaits, kas ir no valstīm, kurās tiek praktizēta sieviešu dzimumorgānu kropļošana, piemēram, Somālijas, Senegālas, Nigērijas, Etiopijas un Kamerūnas, un šādu meiteņu īpatsvars ir ievērojams Spānijā (9–15 %), Dānijā (11–21 %), Austrijā (12–18 %) un Luksemburgā (12–17 %);

	
	____________________

	
	1a Eiropas Dzimumu līdztiesības institūts, “Estimation of girls under risk of women genitalGM in the European Union: Denmark, Spain, Luxembourg and Austria”, https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<DocAmend>Rezolūcijas priekšlikums</DocAmend>
<Article>I apsvērums (jauns)</Article>
	

	Rezolūcijas priekšlikums
	Grozījums

	
	I. 	tā kā vairākos pasaules reģionos, sevišķi Subsahāras Āfrikā un Centrālajā Āfrikā, joprojām ir izplatīta piespiedu laulība1a; tā kā par to arvien biežāk ziņo migrantu kopienās Eiropā, jo īpaši to meiteņu vidū, kuras ir no valstīm, kur šāda prakse ir tipiska un likumīga;

	
	____________________

	
	1a UN, “Child and forced marriage, including in humanitarian contexts”, https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<DocAmend>Rezolūcijas priekšlikums</DocAmend>
<Article>J apsvērums (jauns)</Article>
	

	Rezolūcijas priekšlikums
	Grozījums

	
	J.	 tā kā pierādījumi liecina, ka ģimenes sabrukums un stabilu ģimenes struktūru trūkums nesamērīgi pakļauj sievietes un bērnus sociālajai un ekonomiskajai nepasargātībai, apdraud viņu drošību, labbūtību un iespējas, vājina sociālo kohēziju un veicina politisko nestabilitāti1a;

	
	____________________

	
	1a Ekonomiskās sadarbības un attīstības organizācija, “OECD Family Database”, https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Grozījums Nr.		<NumAm>5</NumAm>
<DocAmend>Rezolūcijas priekšlikums</DocAmend>
<Article>K apsvērums (jauns)</Article>
	

	Rezolūcijas priekšlikums
	Grozījums

	
	K. 	tā kā kristiešu kopienas joprojām ir visvairāk vajātā reliģiskā grupa visā pasaulē un šo kopienu sievietes un meitenes bieži tiek pakļautas seksuālai vardarbībai un piespiedu pāriešanai citā ticībā1a;

	
	____________________

	
	1a Open Doors, “Worldwide: Insecurity - The Gender Report 2024”, https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<DocAmend>Rezolūcijas priekšlikums</DocAmend>
<Article>L apsvērums (jauns)</Article>
	

	Rezolūcijas priekšlikums
	Grozījums

	
	L.	tā kā selektīvs aborts, kura pamatā ir nedzimušā bērna dzimums, joprojām skar miljoniem meiteņu visā pasaulē un Indijā un Ķīnā pastāv ievērojama dzimumu attiecības nelīdzsvarotība; tā kā šī prakse ne tikai apdraud pamattiesības uz dzīvību, bet ir arī dzimumdiskriminācijas paveids;


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<DocAmend>Rezolūcijas priekšlikums</DocAmend>
<Article>M apsvērums (jauns)</Article>
	

	Rezolūcijas priekšlikums
	Grozījums

	
	M. 	tā kā piespiedu aborts un piespiešana izdarīt abortu ir smagi cilvēktiesību pamattiesību pārkāpumi un pret sievietēm vērstas vardarbības paveids, kas liedz mātēm cieņu, bet nedzimušajiem bērniem — tiesības uz dzīvību; tā kā šāda prakse ne tikai apdraud maternitāti un ģimeni, bet arī izceļ bīstamās sekas, ko rada cilvēka dzīvības noniecināšana;


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<DocAmend>Rezolūcijas priekšlikums</DocAmend>
<Article>N apsvērums (jauns)</Article>
	

	Rezolūcijas priekšlikums
	Grozījums

	
	N. 	tā kā Direktīva (ES) 2024/17121a pie praksēm, kas uzskatāmas par cilvēku tirdzniecību, pieskaita surogācijas, piespiedu laulību un nelikumīgas adopcijas izmantošanu; tā kā ANO īpašā referente jautājumos par vardarbību pret sievietēm un meitenēm savā ziņojumā par vardarbību pret sievietēm (A/80/158)1b atzina surogāciju par ekonomiskās, psiholoģiskās, fiziskās un reproduktīvās vardarbības pret sievietēm veidu;

	
	____________________

	
	1a Eiropas Parlamenta un Padomes Direktīva (ES) 2024/1712 (2024. gada 13. jūnijs), ar ko groza Direktīvu 2011/36/ES par cilvēku tirdzniecības novēršanu un apkarošanu un cietušo aizsardzību (OV L, 2024/1712, 24.6.2024., ELI: http://data.europa.eu/eli/dir/2024/1712/oj).
1b ANO Ģenerālā asambleja, “Violence against women and girls, its causes and consequences – Note by the Secretary-General”, 80. sesija, https://docs.un.org/en/A/80/158. 


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<DocAmend>Rezolūcijas priekšlikums</DocAmend>
<Article>O apsvērums (jauns)</Article>
	

	Rezolūcijas priekšlikums
	Grozījums

	
	O. 	tā kā ANO īpašās referentes jautājumos par vardarbību pret sievietēm un meitenēm ziņojumā (A/HRC/59/47)1a ir uzsvērts, ka sistemātiska dzimumspecifiskas valodas un kategoriju dzēšana tiesību aktos un rīcībpolitikā ir tiešs uzbrukums sievietēm, kurš vājina viņu aizsardzību un apslēpj patiesos vardarbības un diskriminācijas cēloņus; tā kā, kā minētajā ziņojumā norādīts, vairākās valstīs sievietes, kas aizstāv bioloģiskā dzimuma politisko nozīmi, saskaras ar cenzūru, juridisku vajāšanu, nodarbinātības un ienākumu zaudēšanu, izslēgšanu no platformām, uzstāšanos atcelšanu un atteikumiem publicēt pētījumus, turklāt dažas no viņām tiek atstumtas tiktāl, ka mēģina izdarīt pašnāvību, un tas nopietni apdraud sieviešu un meiteņu drošu un cieņpilnu līdzdalību sabiedrībā;

	
	____________________

	
	1a ANO Cilvēktiesību padome, “Sex-based violence against women and girls: new frontiers and emerging issues’, 59. sesija, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<DocAmend>Rezolūcijas priekšlikums</DocAmend>
<Article>1.a punkts (jauns)</Article>
	

	Rezolūcijas priekšlikums
	Grozījums

	
	1.a 	pauž nožēlu par to, ka ES Pamattiesību aģentūras 2025. gada ziņojumā par pamattiesībām nav aplūkota kristiešu vajāšana, tostarp īpašā neaizsargātība, ar ko saskaras kristiešu sievietes;


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<DocAmend>Rezolūcijas priekšlikums</DocAmend>
<Article>4.a punkts (jauns)</Article>
	

	Rezolūcijas priekšlikums
	Grozījums

	
	4.a	aicina dalībvalstis izstrādāt un īstenot rīcībpolitikas, kas stiprina ģimenes dzīvi, aizsargā mājsaimniecību integritāti un sniedz visaptverošu atbalstu vecākiem, jo īpaši mātēm, kā svarīgu pasākumu, kurš nodrošinātu sociālo stabilitāti, bērnu labbūtību un demokrātisku sabiedrību pienācīgu darbību;


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<DocAmend>Rezolūcijas priekšlikums</DocAmend>
<Article>25.a punkts (jauns)</Article>
	

	Rezolūcijas priekšlikums
	Grozījums

	
	25.a 	uzsver, ka neatbilstīgas migrācijas maršruti, jo īpaši pāri Vidusjūrai, ir kļuvuši par vidi, kurā sievietes tiek sistemātiski pakļautas vardarbībai, ieskaitot izvarošanu un citadu vardarbību; uzsver, ka, pieļaujot nedrošus un nelikumīgus migrācijas kanālus, ES netieši pakļauj sievietes šiem riskiem; tādēļ aicina ES līmenī izstrādāt rīcībpolitikas, kas patiešām likvidētu kontrabandas tīklus, novērstu sieviešu ekspluatāciju tranzītā un par prioritāti noteiktu drošību un aizsardzību, nevis nelikumīgu ieceļošanu;


Or. <Original>{EN}en</Original>
</Amend>
<Amend>Grozījums Nr.		<NumAm>13</NumAm>
<DocAmend>Rezolūcijas priekšlikums</DocAmend>
<Article>26.a punkts (jauns)</Article>
	

	Rezolūcijas priekšlikums
	Grozījums

	
	26.a 	atgādina, ka ES ir aktīvi jānosoda piespiedu aborti, piespiešana izdarīt abortu un dzimumselektīvi aborti kā cilvēka pamattiesību pārkāpumi; aicina dalībvalstis īstenot iedarbīgus pasākumus, kas aizsargātu nedzimušā bērna tiesības uz dzīvību un sieviešu cieņu;


Or. <Original>{EN}en</Original>
</Amend>
<Amend>Grozījums Nr.		<NumAm>14</NumAm>
<DocAmend>Rezolūcijas priekšlikums</DocAmend>
<Article>26.b punkts (jauns)</Article>
	

	Rezolūcijas priekšlikums
	Grozījums

	
	26.b 	vēlreiz iestājas pret dažādajiem cilvēku tirdzniecības un sieviešu ekspluatācijas veidiem, tostarp surogācijas izmantošanu, piespiedu laulībām un nelikumīgu adopciju; mudina dalībvalstis šādas prakses nosodīt un apkarot; atzinīgi vērtē Kasablankas deklarāciju, ko ir parakstījusi starptautiska ekspertu, pētnieku, juristu un ārstu grupa, kura ir izstrādājusi priekšlikumu starptautiskai konvencijai par vispārēju surogācijas atcelšanu;


Or. <Original>{EN}en</Original>
</Amend>
<Amend>Grozījums Nr.		<NumAm>15</NumAm>
<DocAmend>Rezolūcijas priekšlikums</DocAmend>
<Article>38.a punkts (jauns)</Article>
	

	Rezolūcijas priekšlikums
	Grozījums

	
	38.a 	pauž nožēlu par dzimtes ideoloģijas un sieviešu identitātes dzēšanas postošajām sekām, kas ir apdraudējušas viņu tiesības un aizsardzību, pakļāvušas viņas diskriminācijai un vardarbībai un nopietni ietekmējušas viņu emocionālo un psiholoģisko labbūtību; aicina dalībvalstis rīkoties izlēmīgi, lai atjaunotu skaidrību tiesību aktos un rīcībpolitikā, aizsargātu sieviešu kategoriju un nodrošinātu sieviešu drošību un cieņu;


Or. <Original>{EN}en</Original>
</Amend>
<Amend>Grozījums Nr.		<NumAm>16</NumAm>
<DocAmend>Rezolūcijas priekšlikums</DocAmend>
<Article>39.a punkts (jauns)</Article>
	

	Rezolūcijas priekšlikums
	Grozījums

	
	39.a 	atgādina, ka sieviešu dzimumorgānu kropļošanas un piespiedu laulību pieaugošā izplatība tādu meiteņu vidū, kas ir no valstīm, kurās šāda prakse ir likumīga, un pieaugošais tādu gadījumu skaits, par kuriem tiek ziņots migrantu kopienās Eiropā, nopietni apdraud sieviešu un meiteņu labbūtību un drošību; uzsver, ka ES par prioritāti ir jānosaka viņu aizsardzība un jānodrošina, ka tiek ievērotas viņu pamattiesības; tādēļ aicina veikt stingrus pasākumus, ar ko novērst tādu personu un organizāciju iekļūšanu ES, kuras cenšas turpināt šādu kaitīgu praksi, un īstenot rīcībpolitiku, kas patiešām aizsargātu sieviešu un meiteņu veselību, cieņu un drošību;


Or. <Original>{EN}en</Original>
</Amend>
</RepeatBlock-Amend>

